**מידע למועמדים - פירוט מסלולים**

אנו באוניברסיטת בר אילן יוצרים וחושבים על מודלים מגוונים ועכשוויים להכשרת מורים. ההכשרה כוללת מרכיבי ידע תיאורטי והתנסות מעשית. אנחנו מתחדשים, מפתחים ומאמינים בראייה הוליסטית לגבי המורה ומתייחסים לצרכים של השדה. המורה בעיננו הוא לא מוסיקאי אלא מנהיג. לבוגר שלנו יש הבנה רחבה בחינוך ובהתפתחות הילד, הוא מביא ערך אקדמי נוסף, מכשיר לבבות ומהווה מודל לחיקוי.

מסלול תעודת הוראה הוא מסלול **היברידי** משלב תחום דעת של מוזיקה (ה **מה**) ואלמנטים של פדגוגיה ודידקטיקה (= ה **איך**). הסטודנט מקבל תעודת הוראה במוזיקה. לפיכך מסלול תעודת הוראה הוא חלק אינטגרלי מהמחלקה למוזיקה. מסלול תעודת הוראה הינו **מסלול דו-שנתי** הנלמד במקביל ללימודי תואר ראשון במח' למוזיקה (מסלול ראשי או מורחב) ובחוג להכשרת מורים. הלימודים מתקיימים ביום אחד מרוכז – **יום ד'** למסלול המוסיקה (משך שנתיים) המסלול מעניק מיומנויות רלוונטיות להוראה בבתי"ס יסודיים ותיכוניים.

ההרשמה למסלול בד"כ באמצע שנת הלימודים הראשונה של התואר. אם הנך כבר בעל תואר ראשון במוזיקה ממוסד אקדמי מוכר, והנך מעוניין להירשם, עליך לרכוש טפסים באקדמון, למסור לועדה לקבלת תלמידים עם צילומי התעודות שלך ולאחר מכן תזומן לראיון קבלה. יתכן ויוכלו להכיר לך במספר פטורים עקב לימודייך הקודמים (בכפוף לועדת סטאטוס). לשם כך פנה לחגית / רותי בחוג להכשרת מורים, בנין 905 קומה ב'

טל': 035318442 http://education.biu.ac.il/he/node/2177

**מדוע כדאי לבחור במקצוע ההוראה?**

* **ההוראה מהווה אתגר, יעוד ומאַפשרת לעשות שינוי אצל הפרט והחברה כאחד**
* **מקצוע מרתק המאפשר לעוסקים בו לפעול בסביבה ארגונית רב תחומית: חינוך, פסיכולוגיה, ייעוץ ועוד. כלומר, תעודת הוראה מסַפקת אפשרות תעסוקה נוספת**
* **פגישה עם נפש הילד תוך אפשרות להשפעה אמיתית על התפתחותו הרגשית והחברתית.**
* **מגע עם מגוון גדול של אוכלוסיות תלמידים: מחונן, נורמטיבי עד הילד בעל הצרכים המיוחדים. הַקְשָרים עם ה"לקוח" נמשכים לעתים, כל החיים.**
* **דרישות משרד החינוך עולות מדי שנה. כמעט כל בוגרי הפקולטה למדעי הרוח והחברה ילַמדו!**